
Projekti "Stockholmi platsi ehitus, 2. etapp" teostaja määramine ning oma- ja sildfinantseeringu kinnitamine
1. ASJAOLUD JA MENETLUSE KÄIK
Narva Linna Arenduse ja Ökonoomika Amet koostöös Narva Linna Arhitektuuri- ja Linnaplaneerimise Ameti ning Narva Linnavalitsuse Linnamajandusametiga valmistab ette projekti „Stockholmi platsi ehitus, 2. etapp“ (edaspidi projekt). Projekti taotlust on plaanis esitada meetmesse „Suuremate linnapiirkondade arendamine“ toetuse saamiseks. Meetme taotlusvoorus toimub projektide esitamine kahes etapis. Esmalt taotlejailt projekti ettepanekuid, seejärel hindab piirkondlik hindamiskomisjon esitatud ettepanekuid lähtudes piirkondade arengustrateegiast tulenevatest eesmärkidest. Ettepanekute hindamise järel koostatakse tegevuskava, mille alusel saab esitada taotlusi. Projekti ettepanekute esitamise tähtaeg on 31.10.2023.a.
Meetmest toetust antakse projektile, mille tegevustega  kaasajastatakse avalikku linnaruumi ning arendatakse välja rekreatsioonialad, sealhulgas tänavaruumi kujundamine, mittevajalike ehitiste lammutamine, kooskäimiskohtade, väljakute rajamine jm. Projekti maksimaalne toetuse osakaal on 70 protsenti abikõlblike kulude maksumusest. 
Stockholmi platsi ehituse üldeesmärgiks on Raekoja kvartali väljaarendamine ja kasutuselevõtt Narva Vanalinna linnaosa kui Narva piirkonna olulisema alakasutatud ala taaselavdamiseks. Projekt on loogiline jätk projektidele „Narva raekoja hoone ja platsi rekonstrueerimine“ nr 2014-2020.9.02.18-0019“ (lõpetamisel) ja  "Stockholmi platsi ehitus, I etapp"  nr 2014-2020.9.02.19-0023 (elluviimisel), mis said toetuse Euroopa Regionaalarengu Fondi meetmest „Ida-Virumaa linnapiirkondade jätkusuutlik areng”. Stockholmi platsi 2.etapis rajatakse ülejäänud, ehk lõunapoolne platsi osa, mille sisse jäävad ka mahulised ajaloolisi hooneid markeerivad „kivid“. Rajatakse ka Stockholmi platsi alune parkla ja  ligipääsud platsile. 
Projekti elluviimine on planeeritud 2023.-2027. aastatele. Narva Linna Arenduse ja Ökonoomika Amet ja Narva Linnavalitsuse Linnamajandusamet on projekti partnerid.  
Stockholmi platsi 2.etapi projekti taotluse ettevalmistamiseks ja projekti eelarve koostamiseks ning linna eelarve planeerimiseks Narva Linna Arenduse ja Ökonoomika Amet tellis 2022. aastal Stockholmi platsi 2.etapi projekteerimis- ja ehituskulude eelhinnangut. Eelhinnangu alusel on Narva linna 2023.a eelarves ette nähtud 360 000 eur Stockholmi platsi, 2.etapi projekteerimisele, sh projekti ekspertiis. Projekteerimistööde eest vastutab Narva Linna Arenduse ja Ökonoomika Amet. Ehitusprojekti tellimiseks riigihanke dokumendid on  tänaseks ettevalmistamisel, riigihange läbiviimine on planeeritud 2023. aasta lõpule, projekteerimistööd toimuvad eeldatavalt 2024. aasta jooksul.
Projekti tegevused 2025-2027 aastatel:

Stockholmi platsi, 2.etapi ehitamine sh ehitustöödega kaasnevad tööd (sh hangete ettevalmistamine ja korraldamine, tööprojekti koostamine, omanikujärelevalve, projekti- ja ehitusjuhtimine, autorijärelevalve, arheoloogilised uuringud). Ehitustööde eest vastutab Narva Linnavalitsuse Linnamajandusamet. 
Projekt on vastavuses kehtiva Narva linna arengukava 2035 strateegilise eesmärgiga 3: Narva on heade sündmuste linn: Tegevussuund 3.1: Kultuuri-, sporditaristu ja märgilised objektid on korda tehtud; tegevus: Narva Stockholmi platsi ehitus, II etapp.
Projekti eeldatav eelarve on 5 255 000 eurot, millest omafinantseering moodustab kokku kuni  1 576 500 eurot, sh investeeringutele laenuvahendid summas 1 553 000 eurot ja linna põhieelarvest  korraldus- ja projektijuhtimiskulud summas 23 500 eurot.
Linnavolikogu otsusega on vaja kinnitada projekti oma- ja sildfinantseering ning määrata projekti teostaja (juhtiv partner).
Projekti eeldatav omafinantseerimise ja sildfinantseerimise vajadus aastate kaupa on järgmine (juhul, kui aasta lõpus jäävad kasutamata vahendid, viiakse see üle järgmisele aastale):

	
	2025
	2026
	2027

	Omafinantseerimine laenu arvelt
	
	800 000
	753 000

	Omafinantseerimine põhieelarvest
	5 000
	 11 500
	7 000

	sildfinantseerimine
	
	200 000
	300 000


Projekti elluviimiseks vajalikud omafinantseeringu rahalised vahendid aastate kaupa täpsustatakse igal aastal Narva linna arengukavas vastavalt KOKS § 371 lg-le 2 “Arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel”.
2. ÕIGUSLIKUD ALUSED
2.1. Vastavalt kohaliku omavalitsuse korraldamise seaduse (KOKS) § 22 lõike 1 punktile 8 kuulub volikogu ainupädevusse laenude ja teiste varaliste kohustuste võtmine.

2.2. Vastavalt KOKS § 371 lõikele 2 arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel. 
3. OTSUS
3.1 Lubada Narva Linnavalitsuse Linnamajandusametil esitada projekti “Stockholmi platsi ehitus, 2. etapp“ ettepanek ning projekti ettepaneku positiivse hindamise korral projekti taotlus meetmest ”Suuremate linnapiirkondade arendamine“ toetuse saamiseks.
3.2 Kinnitada projekti “Stockholmi platsi ehitus, 2. etapp“ projekti teostajaks/juhtivpartneriks Narva Linnavalitsuse Linnamajandusamet.

3.3 Kinnitada projekti “Stockholmi platsi ehitus, 2. etapp“ omafinantseering 2025.-2027. aastatel kuni 1 576 500 eurot, sh investeeringutele laenuvahendid summas 1 553 000 eurot ja linna põhieelarvest  korraldus- ja projektijuhtimiskulud summas 23 500 eurot.

3.4 Positiivse rahastamise otsuse korral lubada Narva Linnavalitsusel võtta laenu punktis 3.3 nimetatud omafinantseeringu katmiseks 2026.-2027. aastatel kuni 1 553 000 eurot.
3.5 Kinnitada projekti “Stockholmi platsi ehitus, 2. etapp“ sildfinantseerimine 2026.-2027. aastatel kuni 500 000 eurot.
3.6 Positiivse rahastamise otsuse korral lubada Narva Linnavalitsusel võtta laenu punktis 3.5 nimetatud sildfinantseeringu katmiseks 2026.-2027. aastatel kuni 500 000 eurot.
3.7 Projekti omafinantseerimise ja sildfinantseerimise summad aastate lõikes kajastada Narva linna Arengukavas.
4.  VAIDLUSTAMINE
Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE
Otsus jõustub seadusega sätestatud korras.

Tatjana Stolfat

Linnavolikogu esimees

